[{"text_idx": "#000003", "text": "Reoliadur nevez, gwiriekaet d\u2019ar 27/11/2017.\nKemmet e doug an emvod-meur bonreizhan\u0303 d\u2019an 11 a viz Kerzu 2017."}, {"text_idx": "#000004", "text": "Pal ar reoliadur diabarzh-man\u0303 a zo resisaat doare mont en-dro ar gevredigezh MLK-Gwened, evel displeget er reizhennou\u0300. Lavarout a ra ivez penaos tizhout rouedad ar Bizh, kaout hag implij ar moneiz.\nKaset eo d\u2019an holl izili."}, {"text_idx": "#000006", "text": "Evit klotan\u0303 rik gant ar reolennou\u0300 e-talvoud, n\u2019eus nemet izili ar gevredigezh a c\u2019hell implij ar Bizh:"}, {"text_idx": "#000007", "text": "Ar bevezerion oberiant a zo preveziaded a fell dezho implij ar moneiz lec\u2019hel. Eskemm a reont euroiou\u0300 e Bizhou\u0300 er staliou\u0300-eskemm."}, {"text_idx": "#000008", "text": "Ar pourchaserion a zo tud pe tudelezhiou\u0300 a asant bezan\u0303 paeet e Bizh : kenwerzhiou\u0300, labouradegou\u0300, dornwezhourion, frankvicherion, kenderc\u2019herion, kevredigezhiou\u0300, strollegezhiou\u0300 tiriadel, h.a."}, {"text_idx": "#000009", "text": "1.2. Ezeladur ar bevezerion/bevezerezed oberiant"}, {"text_idx": "#000010", "text": "Tu \u2018zo emezelan\u0303 er staliou\u0300-eskemm pe e sez ar gevredigezh."}, {"text_idx": "#000011", "text": "Pep bevezer.ez a resev ur gartenn-ezel ur wech leuniet ar gartenn-emezelan\u0303. Padelezh an ezeladur a zo divevenn."}, {"text_idx": "#000012", "text": "Live ar skodenn a zo dieub."}, {"text_idx": "#000013", "text": "Kaset \u2018vez bep bloaz ur galv-ezeladur da bep bevezour.ez, en doare da gadarnaat pe da freuzan\u0303 e/hec\u2019h ezeladur ha da baean\u0303 e/he skodenn."}, {"text_idx": "#000015", "text": "Ar Bizh a zo ur benveg prederian\u0303 hag adhen\u0303chan\u0303 ar pleustrou\u0300 armerzhel. Ur benveg evit adlec\u2019hian\u0303 an armerzh ivez, dre ma rank bezan\u0303 implijet etre pourchaserion liammet en ur rouedad en hevelep tiriad. Ar pal a zo skoran\u0303 ar pourchaserion da vont war-zu pleustrou\u0300 tostoc\u2019h eus karta ar gevredigezh MLK-Gwened."}, {"text_idx": "#000016", "text": "Evit emezellan\u0303, ar pourchaserion a ranko bezan\u0303 grataet gant ar c\u2019hengor \u201cdegemer ar pourchaserion\u201d. Goude bezan\u0303 graet ar goulenn ha leuniet an teuliad \u201cgoulenn degemer ar pourchaserion\u201d."}, {"text_idx": "#000017", "text": "Ar c\u2019hengor \u201cdegemer ar pourchaserion\u201d en em vod d\u2019an nebeutan\u0303 ur wech ar miz evit studian\u0303 ar goulennou\u0300-se. En\u0303 eo a zibab pe a nac\u2019h anezho; ar c\u2019hengor a c\u2019hell resev ar pourchaserion."}, {"text_idx": "#000018", "text": "Grataet e vez ur pourchaser evit 3 bloaz. Nevezaet e c\u2019hell bezan\u0303."}, {"text_idx": "#000019", "text": "Pep pourchaser.ez grataet a resev e gartenn/he c\u2019hartenn ezel. Padelezh an ezeladur a zo divevenn."}, {"text_idx": "#000020", "text": "Ar bloavezh kentan\u0303 ar pourchaser a bez 20\u20ac (betek 2 Implijad Leun Amzer); 60\u20ac (etre 4 ha 10 ILA); 120\u20ac (ouzhpenn 10 ILA). N\u2019eus ket a vizou\u0300 dastroadur ar bloavezh-se."}, {"text_idx": "#000021", "text": "Ar bloavezhiou\u0300 da heul ar pourchaser.ez a c\u2019hell dibab :\npe adnevezin\u0303 ar skodenn vloaz hervez an hevelep reolenn, ha ne vo ket a vizou\u0300 dastroadur\npe nac\u2019h en ober hag e vo kontet 5% mizou\u0300 dastroadur a live ar skodenn."}, {"text_idx": "#000023", "text": "Ur gevrat a vo sinet gant pep strollegezh a fello dezhi emezelan\u0303."}, {"text_idx": "#000024", "text": "Ar gevrat a resisao an ezeladur, ar skodenn ha doare implij ar Bizh."}, {"text_idx": "#000025", "text": "Ar skodenn bloaz a zo hervez niver annezidi an tiriad : 60\u20ac (betek 2000 annezad.ez), 120\u20ac (etre 2001 ha 5000 annezad.ez), 240\u20ac (a-us da 5000 annezad.ez)."}, {"text_idx": "#000026", "text": "Sav ar skodenn a gemm hervez staelad pep hini"}, {"text_idx": "#000027", "text": "bevezerion oberiant: 10 \u20ac dre familh, pe skodenn kengret;\npourchaserion: 20\u20ac (betek 2 Implijad Leun Amzer); 60\u20ac (etre 4 ha 10 ILA); 120\u20ac (ouzhpenn 10 ILA);"}, {"text_idx": "#000029", "text": "2.1. Implij boas ar moneiz"}, {"text_idx": "#000030", "text": "Ar Bizh a zo un tiked-eskemm degemeret evit paean\u0303 madou\u0300 pe gwazadou\u0300. Talvoudegezh an tikedou\u0300 paper a zo: 0,5 \u2013 1 \u2013 3 \u2013 5 \u2013 10 \u2013 20 Bizh. Eskemmet e vez gant euroiou\u0300; un euro a dalvez ur Bizh."}, {"text_idx": "#000031", "text": "Evit eskemm euroiou\u0300 e Bizh eo ret bezan\u0303 ezel euz Kevredigezh MLK-Gwened ha mont en ur stal-eskemm. E-ken\u0303ver jederezh ha diskleriaduriou\u0300 an tellou\u0300 ha kevredadel, ar pourchaserion a ziskler hepken euroiou\u0300: ar Bizh a zo un doare paean\u0303, evel ur chekenn, un tiked-pred, ur chekenn-vakan\u0303sou\u0300, h.a. Jederezh, kef, TVA, tellou\u0300, pep tra \u2018zo hen\u0303vel."}, {"text_idx": "#000032", "text": "Ur pourchaser a c\u2019hell bevennan\u0303 implij ar Bizh evit kenderc\u2019hou\u0300-\u2018zo pe ul live termenet."}, {"text_idx": "#000033", "text": "Evit un taladur e Bizh, ar moneiz a vez rentet e Bizh hepken."}, {"text_idx": "#000034", "text": "Evit ar preveziaded ar Bizh ne c\u2019hell ket bezan\u0303 dastroet en euroiou\u0300."}, {"text_idx": "#000035", "text": "Evit ar pourchaserion, ar Bizh a c\u2019hell bezan\u0303 dastroet en euroiou\u0300. Mizou\u0300 a c\u2019hell bezan\u0303 jedet (cf.\u00a71.3). Evelato arabat dison\u0303jal pal ar gevredigezh: lakaat amredan\u0303 ar Bizh ; an dastroadur ne c\u2019hell bezan\u0303 nemet an diskoulm diwezhan\u0303. Eleze e vo hen\u0303chet ar pourchaserion da gavout pourvezerion lec\u2019hel, en doare da implij ar Bizhou\u0300 o devo bet, kentoc\u2019h eget dastrein\u0303 anezho. Ma sav ur gudenn, ar gevredigezh a glasko diskoulmou\u0300 all eget an dastroadur."}, {"text_idx": "#000036", "text": "Dastroadur ar Bizhou\u0300 en euroiou\u0300 a vo graet gant izili ar gevredigezh e-karg eus al labour-se."}, {"text_idx": "#000037", "text": "Ne vo ket a vatadenn, da lavarout eo rein\u0303 muioc\u2019h a vizhou\u0300 eget a euroiou\u0300 (21 Bizh evit 20 \u20ac da skouer)."}, {"text_idx": "#000038", "text": "An teuzadur arveret gant un toullad moneizou\u0300 lec\u2019hel all, n\u2019eus ket anezhan\u0303: ar Bizh ne goll ket a dalvoudegezh gant an amzer."}, {"text_idx": "#000039", "text": "Evit klotan\u0303 rik gant ar reolennou\u0300 e-talvoud, an euroiou\u0300 bet eskemmet e Bizhou\u0300 a vo miret war ur gont er bank, a yelo d\u2019ober ar font gwaranterezh. Ar font gwaranterezh-se a vo fiziet en un diazezadur arc\u2019hantel kengret ha divezel : an NEF (Armerzh Nevez Breurel). Talvezout a ra da warantin\u0303 e c\u2019hell, atav, pep Bizh bezan\u0303 dastroet en euro."}, {"text_idx": "#000040", "text": "Ar gevredigezh MLK-Gwened a grouo \u201cstaliou\u0300-eskemm\u201d, evit ma vefe tu eskemm euroiou\u0300 e Bizhou\u0300 (1\u20ac = 1 Bizh).\nAr stal-eskemm a zo engwiriet da resev emezeladur ar preveziaded ha da rein\u0303 dezho o gartenn-ezel."}, {"text_idx": "#000042", "text": "Ur pourchaser a c\u2019hell bezan\u0303 grataet evel resever Bizhou\u0300, hag evel stal-eskemm.\nUr pourchaser a asant meran\u0303 ur stal-eskemm a zo dibabet hervez an aester da vont di : lec\u2019h en tiriad, euriou\u0300 digor..."}, {"text_idx": "#000043", "text": "Ar pourchasser a zalc\u2019ho ur marilh eus an eskemmou\u0300 ( teul pourvezet gant ar gevredigezh en doare da heulian\u0303 roudou\u0300 an holl gwezhiadennou\u0300 eskemm)."}, {"text_idx": "#000046", "text": "Hervez mellad 8 reizhennou\u0300 ar gevredigezh, an emvod meur a anv en e c\u2019hreiz izili ar c\u2019huzul-buhezerezh."}, {"text_idx": "#000047", "text": "An emvod meur ordinal en em vod d\u2019an nebeutan\u0303 1 wech ar bloaz, da heul kengalv ar c\u2019huzul-buhezerezh. An holl a c\u2019hell kemer perzh en emvod met n\u2019eus nemet an izili paeet o skodenn ganto a c\u2019hell kemer perzh en divizadou\u0300.\nAn izili a vez kengalvet evel-hen : ur bedadenn dre bostel \u2018vez kaset 15 devezh en a-raok d\u2019an nebeutan\u0303."}, {"text_idx": "#000049", "text": "An emvod en em guzul war krafou\u0300 an deizroll hag a vreuta diwar-benn goulennou\u0300 liesseurt, mar bez."}, {"text_idx": "#000050", "text": "An divizou\u0300 dre asant a vo kavet gwell. En diouer e vo mouezhiet dre sav-dorn pe dre baperennou\u0300-kuzh."}, {"text_idx": "#000051", "text": "Ar c\u2019huzul-buhezegezh a ver hag a ra an holl divizou\u0300 ret, kempoell gant dibabou\u0300 an emvod-meur.\nEmvodou\u0300 ar c\u2019huzul-buhezegezh a zo digor d\u2019an holl izili met n\u2019eus nemet izili ar c\u2019huzul-buhezegezh paeet o skodenn ganto a c\u2019hell kemer perzh en divizadou\u0300."}, {"text_idx": "#000052", "text": "Evit kas da benn he gefridi, ar c\u2019huzul-buhezegezh a zesez kengoriou\u0300 dodennel."}, {"text_idx": "#000053", "text": "E pep kengor ez eus, d\u2019an nebeutan\u0303, un ezel eus ar c\u2019huzul-buhezegezh. En em vodan\u0303 a ra ken alies m\u2019eo ret hag e rent kont eus e labour d\u2019ar c\u2019huzul-buhezegezh."}, {"text_idx": "#000054", "text": "Pal ar bodadou\u0300 a zo prederian\u0303, eskemm hag ober kinnigou\u0300.\nPep bodad a vod izili boutin o mennoziou\u0300 hag o arveriou\u0300 evit breutaat, eskemm skiant prenet.\nEskemm a raer er bodad, gant bodadou\u0300-all ha gant ar c\u2019huzul-buhezegezh."}, {"text_idx": "#000055", "text": "Ar bodadou\u0300 a c\u2019hell bezan\u0303 krouet gant an izili dedennet hag hen\u0303chet gant ar gevredigezh, da skouer:"}, {"text_idx": "#000056", "text": "Pep bodad a anv d\u2019an nebeutan\u0303 un dileuriad karget d\u2019ober al liamm gant ar c\u2019huzul-buhezegezh."}, {"text_idx": "#000057", "text": "Pep bodad a ziviz penaos en em zibab evit bezan\u0303 liammet eus tiriad ar Bizh. Gallout a ra, da skouer, krouin\u0303 strolladou\u0300 lec\u2019hel, envel kehenterien lec\u2019hel, h.a."}, {"text_idx": "#000058", "text": "Ar gevredigezh a arver ar galleg hag ar brezhoneg. An holl teuliadou\u0300 a zo skrivet en div yezh."}, {"text_idx": "#000059", "text": "3.3. Darempredou\u0300 diavaezh (loaziou\u0300 stlennegel h.a.)"}, {"text_idx": "#000060", "text": "Ar gevredigezh MLK-Gwened a ginnig lakaat e pleustr kempoell he zivezoniezh: doujan\u0303 d\u2019an Natur ha d\u2019an Den."}, {"text_idx": "#000061", "text": "e labour dreist holl gant embregerezhiou\u0300 lec\u2019hel;\narveran\u0303 a ra meziantou\u0300 dieub ha gwazaduriou\u0300 doujus eus ar vuhez prevezh;\nne implij titourou\u0300 he izili hag o oberiou\u0300 nemet e-diabarzh ha da heul paliou\u0300 ar gevredigezh."}, {"text_idx": "#000063", "text": "Ar reoliadur diabarzh a c\u2019hello bezan\u0303 kresket pe kemmet hervez kinnigou\u0300 ar c\u2019huzul-buhezegezh, an izili, ar c\u2019hengoriou\u0300, pe ar bodadou\u0300. Ar c\u2019hemmou\u0300-se a ranko bezan\u0303 gwiriekaet en emvod-meur."}, {"text_idx": "#000064", "text": "Evel skrivet e mellad 10 ar reizhennou\u0300, un ezel ne heulfe ket talvoudou\u0300 divezel ar c\u2019harta, ar reizhennou\u0300 pe ar reoliadur diabarzh, a c\u2019hell bezan\u0303 ezrollet. An ezrolladur a zo divizet gant ar c\u2019huzul-buhezegezh, ur wech klevet displegadennou\u0300 an ezel e-kont. Kadarnaet eo an ezrolladur dre ul lizher displegus erbedet gant skrid degemer."}]